Ichki ishlar organlarining patrul-post xizmati saf boʻlinmalari faoliyatini yanada takomillashtirish chora-tadbirlari toʻgʻrisida
(resolution, 2022-06-15)

Oʻzbekiston Respublikasi Prezidentining “Oʻzbekiston Respublikasi jamoat xavfsizligi konsepsiyasini tasdiqlash va uni amalga oshirish chora-tadbirlari toʻgʻrisida” 2021-yil 29-noyabrdagi PF-27-son Farmoniga muvofiq, shuningdek, ichki ishlar organlarining patrul-post xizmati saf boʻlinmalari faoliyatini tashkil qilishda xizmatni oʻtashning zamonaviy uslublarini joriy qilish hamda ularning yuqori harakatchanligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi, Qoraqalpogʻiston Respublikasi Vazirlar Kengashi va viloyatlar hokimliklarining: ichki ishlar organlarining patrul-post xizmati saf boʻlinmalarining naryadlari tomonidan patrul xizmatini faqat avto va mototransport vositalarida olib borishga oʻtkazish uchun zarur boʻlgan transport vositalari bilan bosqichma-bosqich taʼminlash; ichki ishlar organlarining patrul-post xizmati saf boʻlinmalari tarkibida otliq otryadlarni bosqichma-bosqich tashkil etish hamda mazkur otryadlarni xizmat otlari, tegishli transport vositalari va anjomlar bilan taʼminlash; Jizzax, Samarqand, Sirdaryo, Navoiy viloyatlari ichki ishlar boshqarmalarining patrul-post xizmati saf boʻlinmalari tarkibida tashkil etiladigan otliq otryadlarni ushbu ichki ishlar boshqarmalariga tegishli boʻlgan yer maydonlarida barpo etiladigan bino va inshootlarda, Toshkent viloyati ichki ishlar bosh boshqarmasining patrul-post xizmati saf boʻlinmasi tarkibida tashkil etiladigan otliq otryadni esa Oʻzbekiston Respublikasi Ichki ishlar vazirligining Jazoni ijro etish departamentiga tegishli boʻlgan yer maydonida barpo etiladigan bino va inshootlarda joylashtirish; Qoraqalpogʻiston Respublikasi Ichki ishlar vazirligi, Buxoro, Fargʻona, Qashqadaryo, Surxondaryo viloyatlari ichki ishlar boshqarmalarining patrul-post xizmati saf boʻlinmalari tarkibida tashkil etiladigan otliq otryadlarni joylashtirish uchun Nukus va Buxoro shaharlari, Fargʻona, Qarshi, Termiz tumanlari hududida qishloq xoʻjaligiga moʻljallanmagan 1 gektardan zaxira yer maydonlarini Qoraqalpogʻiston Respublikasi Ichki ishlar vazirligi hamda tegishli viloyatlar ichki ishlar boshqarmalariga doimiy foydalanish huquqi bilan qonunchilik hujjatlarida belgilangan tartibda ajratish toʻgʻrisidagi takliflari maʼqullansin. 2. Quyidagilar: 2023 — 2026-yillarda ichki ishlar organlarining patrul-post xizmati saf boʻlinmalarini avto va mototransport vositalari, xizmat otlari va anjomlar bilan taʼminlash dasturi 1-ilovaga muvofiq; 2023 — 2026-yillarda Oʻzbekiston Respublikasi Ichki ishlar vazirligining budjetdan tashqari mablagʻlari hisobidan patrul-post xizmati saf boʻlinmalarining otliq otryadlari uchun yangi bino va inshootlarni qurish hamda mukammal taʼmirlash dasturi 2-ilovaga muvofiq tasdiqlansin. 3. Belgilansinki: ichki ishlar organlarining patrul-post xizmati saf boʻlinmalari otliq otryadlarining (keyingi oʻrinlarda — otliq otryadlar) shtat birliklari Qoraqalpogʻiston Respublikasi Ichki ishlar vazirligi, Toshkent viloyati ichki ishlar bosh boshqarmasi va viloyatlar ichki ishlar boshqarmalarining amaldagi shtat birliklari doirasida shakllantiriladi; 2023 — 2026-yillarda ichki ishlar organlarining patrul-post xizmati saf boʻlinmalarini avto va mototransport vositalari, xizmat otlari va anjomlar bilan taʼminlash dasturi doirasida otliq otryadlarga qorabayir zotli otlar mazkur sohaga ixtisoslashgan mahalliy tashkilotlar tomonidan yetkazib beriladi. 4. Mazkur qarorning ijrosini taʼminlash bilan bogʻliq xarajatlar Oʻzbekiston Respublikasi Ichki ishlar vazirligiga har yili ajratiladigan Davlat budjeti mablagʻlari doirasida hamda vazirlikning budjetdan tashqari mablagʻlari hisobidan amalga oshirilishi inobatga olinsin. 5. Oʻzbekiston Respublikasi Ichki ishlar vazirligi: a) ikki oy muddatda: otliq otryadlarning tuzilmasini, ushbu otryadlar toʻgʻrisidagi nizomni, ularning xodimlari uchun xizmat kiyimining namunasini, ularni ekipirovka, anjom va boshqa zarur vositalar bilan taʼminlash boʻyicha tabel meʼyorlarini; xizmat otlarining kirim-chiqim qilinishi, saqlanishi, parvarish qilinishi, oʻrgatilishini hamda yem-xashak, zootexnika va veterinariyaga oid hamda boshqa anjomlar bilan taʼminlanishini tashkil etish tartibi toʻgʻrisidagi qoʻllanmani ishlab chiqsin va tasdiqlasin; b) uch oy muddatda otliq otryadlar uchun yangi bino va inshootlarni qurish boʻyicha loyiha-smeta hujjatlarini tayyorlasin va belgilangan tartibda kelishsin; v) toʻrt oy muddatda otliq otryadlarning yoʻnalishlarda oʻz vaqtida jinoyat va boshqa huquqbuzarliklarning oldini olish, ularni barvaqt aniqlash va ularga chek qoʻyish boʻyicha aniq vazifalarini, hududiy ichki ishlar organlari va huquqni muhofaza qiluvchi boshqa organlarning kuch hamda vositalari bilan hamkorlikni tashkil etish va muvofiqlashtirish uslublarini, shuningdek, xizmat otlarining imkoniyatlaridan samarali foydalanish koʻnikmalarini shakllantirishni belgilagan holda, otliq otryadlar bilan maxsus taktik mashqlar, xizmat va jangovar tayyorgarlik mashgʻulotlarini oʻtkazishga doir mavzuli reja-jadvallar va oʻquv dasturlarini ishlab chiqsin hamda tasdiqlasin. 6. Qoraqalpogʻiston Respublikasi Vazirlar Kengashi, Buxoro, Fargʻona, Qashqadaryo, Surxondaryo viloyatlari hokimliklari Ichki ishlar vazirligi bilan birgalikda patrul-post xizmatining saf boʻlinmalari tarkibida tashkil etiladigan otliq otryadlarni joylashtirish uchun yer uchastkalari belgilangan tartibda ajratilishini taʼminlasin. 7. 2023 — 2026-yillarda Oʻzbekiston Respublikasi Ichki ishlar vazirligining budjetdan tashqari mablagʻlari hisobidan patrul-post xizmati saf boʻlinmalarining otliq otryadlari uchun yangi bino va inshootlarni qurish hamda mukammal taʼmirlash dasturi doirasida: a) Qoraqalpogʻiston Respublikasi Vazirlar Kengashi va viloyatlar hokimliklari huzuridagi “Yagona buyurtmachi xizmati” injiniring kompaniyalari — buyurtmachi etib belgilansin; b) bosh loyiha va pudrat tashkilotlari — belgilangan tartibda oʻtkaziladigan tanlov (tender) savdolari natijalari boʻyicha aniqlansin. 8. Buyurtmachiga: Oʻzbekiston Respublikasi Ichki ishlar vazirligi bilan birgalikda loyiha-smeta hujjatlarini ishlab chiqish; shaharsozlik hujjatlari ekspertizadan oʻtkazilishini taʼminlash; loyihalashtirish jarayonida tekshiruv va qurilish sifati boʻyicha texnik nazoratni amalga oshirish vazifalari yuklansin. 9. “Oʻzavtosanoat” AJ Oʻzbekiston Respublikasi Ichki ishlar vazirligi soʻrovnomalari boʻyicha ichki ishlar organlarining patrul-post xizmati saf boʻlinmalari va otliq otryadlariga ushbu qarorda belgilangan avtotransport vositalarini sotib olish uchun tegishli shartnomalar tuzilishida amaliy yordam koʻrsatsin. 10. Oʻzbekiston Respublikasi Sportni rivojlantirish vazirligi, Veterinariya va chorvachilikni rivojlantirish davlat qoʻmitasi, Oʻzbekiston yilqichilik va ot sporti federatsiyasi Ichki ishlar vazirligiga tender hujjatlarini koʻrib chiqishda, xizmat otlari va anjomlarni xarid qilishda, xodimlar xizmat otlaridan foydalanishi va ularni saqlash bilan bogʻliq qoidalarni oʻzlashtirishda mutaxassislar ajratish va maslahatlar berish orqali koʻmaklashsin. 11. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. T/r Nomlanishi Oʻlchov birligi Ehtiyoj Taxminiy narxi (bir dona/ming soʻm) Umumiy narxi (mln soʻm) 2023-yil 2024-yil 2025-yil 2026-yil miqdori summasi (mln soʻm) miqdori summasi (mln soʻm) miqdori summasi (mln soʻm) miqdori summasi (mln soʻm) Avto va mototransport vositalari Yengil avtomobil, shu jumladan: 537 139 130 130 138 1. “Neksiya-3” yoki uning muqobili dona 295 121 598 35 871,4 79 9 606,2 72 8 755,1 72 8 755,1 72 8 755,1 2. Skuter yoki uning muqobili dona 242 15 000 3 630,0 60 900,0 58 870,0 58 870,0 66 990,0 Jami soʻm: 39 501,4 10 506,2 9 625,1 9 625,1 9 745,1 Xizmat otlari va tashish uchun tirkama (treyler) 1. “Qorabayir” zotiga mansub xizmat otlari bosh 110 50 000 5 500,0 25 1 250,0 25 1 250,0 30 1 500,0 30 1 500,0 2. Xizmat otlarini tashishga moʻljallangan tirkama (treyler) 2-x dona 26 40 000 1 040,0 13 520,0 13 520,0 - - - - Jami: 6 540,0 1 770 1 770 1 500 1 500 Xizmat otlari uchun anjomlar 1. Egar toʻplami (egar, qorinbogʻ, uzangi, yugan, noʻxta, terlik) komp-t 110 3 000 330,0 25 75,0 25 75,0 30 90,0 30 90,0 2. Ortopedik valtrap (yopingʻich) dona 110 300 33,0 25 7,5 25 7,5 30 9,0 30 9,0 3. Tepki kamarlari (uzangi) komp-t 110 250 27,5 25 6,3 25 6,3 30 7,5 30 7,5 4. Tizgin dona 110 500 55,0 25 12,5 25 12,5 30 15,0 30 15,0 5. Ot yopinchigʻi (qishki, shimuvchi va paxta tolali) komp-t 110 700 77,0 25 17,5 25 17,5 30 21,0 30 21,0 6. Ot uchun bing toʻplami (oddiy, jarrohlik, yelimli, dum uchun), oyoq himoya vositasi (nagatka) komp-t 110 150 163 25 3,8 25 3,8 30 4,5 30 4,5 7. Zanjirli chumbur dona 110 175 19,4 25 4,4 25 4,4 30 5,3 30 5,3 8. Arqonli chumbur dona 110 100 11,0 25 2,5 25 2,5 30 3,0 30 3,0 9. Suli xaltasi dona 110 30 3,3 25 0,8 25 0,8 30 0,9 30 0,9 10. Sugʻorish chelagi dona 110 20 2,2 25 0,5 25 0,5 30 0,6 30 0,6 11. Ot choʻtkasi dona 110 20 2,2 25 0,5 25 0,5 30 0,6 30 0,6 12. Qirgʻich dona 110 15 1,65 25 0,4 25 0,4 30 0,5 30 0,5 13. Taqalash (taqa) asboblari komp-t 13 100 1,3 2 0,2 3 0,3 4 0,4 4 0,4 14. Xromli charm qoʻlqop (kragi) juft 110 100 11,0 25 2,5 25 2,5 30 3,0 30 3,0 15. Taqa (2 juft) juft 110 100 11,0 25 2,5 25 2,5 30 3,0 30 3,0 16. Taqa mixlari dona 28160 1 28 7 040 7,0 7 040 7,0 7 040 7,0 7 040 7,0 17. Ot uchun plastik-kevlar himoya vositalari toʻplami (maxsus operatsiyalar paytida) komp-t 110 20 2,2 30 0,4 40 0,6 30 0,6 30 0,6 18. Goʻng yigʻish uchun maxsus qop dona 110 50 5,5 30 1,0 40 1,5 30 1,5 30 1,5 Jami: 638,2 145,3 146,1 173,4 173,4 HAMMASI 46 679,7 12 421,5 11 541,2 11 298,5 11 418,5 T/r Obyekt nomi Sigʻimi, bosh ot Amalga oshirish muddati Obyektning dastlabki loyiha qiymati (mln soʻm) shu jumladan, yillar boʻyicha 2023-y. 2024-y. 2025-y. 2026-y. Respublika boʻyicha jami* 43 000 3 000 12 000 12 000 16 000 Yangi qurilish (10 ta) 40 000 12 000 12 000 16 000 Mukammal taʼmirlash (3 ta) 3 000 3 000 1. Qoraqalpogʻiston Respublikasi IIV otliq boʻlinmasiga yangi bino qurish 10 2026-yil 4 000 4 000 2. Andijon viloyati IIB otliq boʻlinmasi binosini mukammal taʼmirlash 10 2023-yil 1 000 1 000 3. Buxoro viloyati IIB otliq boʻlinmasiga yangi bino qurish 10 2025-yil 4 000 4 000 4. Jizzax viloyati IIB otliq boʻlinmasiga yangi bino qurish 10 2026-yil 4 000 4 000 5. Qashqadaryo viloyati IIB otliq boʻlinmasiga yangi bino qurish 10 2026-yil 4 000 4 000 6. Navoiy viloyati IIB otliq boʻlinmasiga yangi bino qurish 10 2026-yil 4 000 4 000 7. Namangan viloyati IIB otliq boʻlinmasi binosini mukammal taʼmirlash 10 2023-yil 1 000 1 000 8. Samarqand viloyati otliq boʻlinmasiga yangi bino qurish 10 2024-yil 4 000 4 000 9. Sirdaryo viloyati otliq boʻlinmasiga yangi bino qurish 10 2025-yil 4 000 4 000 10. Surxondaryo viloyati IIB otliq boʻlinmasiga yangi bino qurish 10 2025-yil 4 000 4 000 11. Fargʻona viloyati IIB otliq boʻlinmasiga yangi bino qurish 10 2024-yil 4 000 4 000 12. Xorazm viloyati IIB otliq boʻlinmasi binosini mukammal taʼmirlash 10 2023-yil 1 000 1 000 13. Toshkent viloyati IIBB otliq boʻlinmasiga yangi bino qurish 10 2024-yil 4 000 4 000